CELEX: 32016R1619
Language: el
Date: 2016-09-08 00:00:00
Title: Εκτελεστικός κανονισμός (ΕΕ) 2016/1619 της Επιτροπής, της 8ης Σεπτεμβρίου 2016, για την τροποποίηση του εκτελεστικού κανονισμού (ΕΕ) αριθ. 948/2014 όσον αφορά την τελευταία ημέρα υποβολής των αιτήσεων για ενίσχυση της ιδιωτικής αποθεματοποίησης αποκορυφωμένου γάλακτος σε σκόνη

9.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 242/28
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1619 ΤΗΣ ΕΠΙΤΡΟΠΉΣ
   της 8ης Σεπτεμβρίου 2016
   για την τροποποίηση του εκτελεστικού κανονισμού (ΕΕ) αριθ. 948/2014 όσον αφορά την τελευταία ημέρα υποβολής των αιτήσεων για ενίσχυση της ιδιωτικής αποθεματοποίησης αποκορυφωμένου γάλακτος σε σκόνη
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 18 παράγραφος 2, το άρθρο 20 στοιχεία γ), στ), ιβ), ιγ) και ιδ) και το άρθρο 223 παράγραφος 3 στοιχείο γ),
   Έχοντας υπόψη τον κανονισμό (EE) αριθ. 1370/2013 του Συμβουλίου, της 16ης Δεκεμβρίου 2013, για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων (2), και ιδίως το άρθρο 4,
   Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (3), και ιδίως το άρθρο 62 παράγραφος 2 στοιχείο β),
   Εκτιμώντας τα ακόλουθα:
   
               (1)
            
            
               Με τον εκτελεστικό κανονισμό (ΕΕ) αριθ. 948/2014 της Επιτροπής (4) ανοίχθηκε ιδιωτική αποθεματοποίηση αποκορυφωμένου γάλακτος σε σκόνη, ενόψει της ιδιαιτέρως δύσκολης κατάστασης στην αγορά, που οφείλεται κυρίως στην απαγόρευση εκ μέρους της Ρωσίας των εισαγωγών γαλακτοκομικών προϊόντων από την Ένωση.
            
         
               (2)
            
            
               Το εν λόγω καθεστώς ιδιωτικής αποθεματοποίησης παρατάθηκε με τους εκτελεστικούς κανονισμούς της Επιτροπής (EE) αριθ. 1337/2014 (5), (ΕΕ) 2015/303 (6), (ΕΕ) 2015/1548 (7) και (ΕΕ) 2016/224 (8). Ως εκ τούτου, οι αιτήσεις ενίσχυσης μπορούν να υποβληθούν έως τις 30 Σεπτεμβρίου 2016.
            
         
               (3)
            
            
               Στις 29 Ιουνίου 2016, η Ρωσία παρέτεινε την απαγόρευση των εισαγωγών γεωργικών προϊόντων και τροφίμων καταγωγής ΕΕ έως το τέλος του έτους 2017.
            
         
               (4)
            
            
               Η παραγωγή αποκορυφωμένου γάλακτος σε σκόνη στην Ένωση αυξήθηκε κατά 18 % κατά την περίοδο από τον Ιανουάριο έως τον Απρίλιο 2016, λόγω της αύξησης της παραγωγής γάλακτος, ενώ οι εξαγωγές μειώθηκαν κατά 8 % την ίδια περίοδο. Οι εξαγωγές αποκορυφωμένου γάλακτος σε σκόνη παραδοσιακά αποτελούν το 40 έως 50 % της συνολικής παραγωγής αποκορυφωμένου γάλακτος σε σκόνη στην Ένωση.
            
         
               (5)
            
            
               Κατά συνέπεια, οι τιμές του αποκορυφωμένου γάλακτος σε σκόνη στην Ένωση εξακολουθούν να βρίσκονται σε φθίνουσα πορεία.
            
         
               (6)
            
            
               Λαμβανομένης υπόψη της τρέχουσας κατάστασης της αγοράς, κρίνεται σκόπιμο να διασφαλιστούν η αδιάλειπτη διαθεσιμότητα του καθεστώτος ενίσχυσης της ιδιωτικής αποθεματοποίησης αποκορυφωμένου γάλακτος σε σκόνη και η παράτασή του έως την έναρξη της περιόδου παρέμβασης 2017 την 1η Μαρτίου 2017.
            
         
               (7)
            
            
               Για να αποφευχθεί τυχόν διακοπή της δυνατότητας υποβολής αιτήσεων δυνάμει του καθεστώτος, ο παρών κανονισμός θα πρέπει να αρχίσει να ισχύει την επομένη της δημοσίευσής του.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 5 του εκτελεστικού κανονισμού (ΕΕ) αριθ. 948/2014, η ημερομηνία «30 Σεπτεμβρίου 2016» αντικαθίσταται από την ημερομηνία «28 Φεβρουαρίου 2017».
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Σεπτεμβρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 671.
   
      (2)  ΕΕ L 346 της 20.12.2013, σ. 12.
   
      (3)  ΕΕ L 347 της 20.12.2013, σ. 549.
   
      (4)  Εκτελεστικός κανονισμός (ΕΕ) αριθ. 948/2014 της Επιτροπής, της 4ης Σεπτεμβρίου 2014, σχετικά με το άνοιγμα ιδιωτικής αποθεματοποίησης για το αποκορυφωμένο γάλα σε σκόνη και τον εκ των προτέρων καθορισμό του ποσού της ενίσχυσης (ΕΕ L 265 της 5.9.2014, σ. 18).
   
      (5)  Εκτελεστικός κανονισμός (ΕΕ) αριθ. 1337/2014 της Επιτροπής, της 16ης Δεκεμβρίου 2014, για την τροποποίηση των εκτελεστικών κανονισμών (ΕΕ) αριθ. 947/2014 και (ΕΕ) αριθ. 948/2014 όσον αφορά την τελευταία ημέρα υποβολής των αιτήσεων για ενίσχυση της ιδιωτικής αποθεματοποίησης βουτύρου και αποκορυφωμένου γάλακτος σε σκόνη (ΕΕ L 360 της 17.12.2014, σ. 15).
   
      (6)  Εκτελεστικός κανονισμός (ΕΕ) 2015/303 της Επιτροπής, της 25ης Φεβρουαρίου 2015, για την τροποποίηση των εκτελεστικών κανονισμών (ΕΕ) αριθ. 947/2014 και (ΕΕ) αριθ. 948/2014 όσον αφορά την τελευταία ημέρα υποβολής των αιτήσεων για ενίσχυση της ιδιωτικής αποθεματοποίησης βουτύρου και αποκορυφωμένου γάλακτος σε σκόνη (ΕΕ L 55 της 26.2.2015, σ. 4).
   
      (7)  Εκτελεστικός κανονισμός (ΕΕ) 2015/1548 της Επιτροπής, της 17ης Σεπτεμβρίου 2015, για την τροποποίηση των εκτελεστικών κανονισμών (ΕΕ) αριθ. 947/2014 και (ΕΕ) αριθ. 948/2014 όσον αφορά την τελευταία ημέρα υποβολής των αιτήσεων για ενίσχυση της ιδιωτικής αποθεματοποίησης βουτύρου και αποκορυφωμένου γάλακτος σε σκόνη (ΕΕ L 242 της 18.9.2015, σ. 26).
   
      (8)  Εκτελεστικός κανονισμός (ΕΕ) 2016/224 της Επιτροπής, της 17ης Φεβρουαρίου 2016, για την τροποποίηση των εκτελεστικών κανονισμών (ΕΕ) αριθ. 947/2014 και (ΕΕ) αριθ. 948/2014 όσον αφορά την τελευταία ημέρα υποβολής των αιτήσεων για ενίσχυση της ιδιωτικής αποθεματοποίησης βουτύρου και αποκορυφωμένου γάλακτος σε σκόνη (ΕΕ L 41 της 18.2.2016, σ. 8).